Activitat del Grup | Crèdit Andorrà Financial Group
Inici › Qui som › Activitat del Grup
El Grup Crèdit Andorrà és el primer grup financer d'Andorra, i està present també a Espanya, Luxemburg, Suïssa, EUA (Miami), Mèxic, Panamà, Xile i Perú. Des del 1949 oferim serveis de banca comercial, banca privada i gestió d'actius, que complementem amb d'altres línies de negoci, com ara productes i assessorament en l'àmbit de les assegurances.
El rigor professional i l'ètica en la feina són els valors que han forjat la nostra manera de ser i d'actuar. En el nostre model cultural conflueix la unió d'aquests valors, que apliquem als productes, al servei i a l'assessorament integral que oferim. La proximitat, el tracte personal i la diferenciació en el servei fonamenten la nostra garantia d'una atenció activa i de qualitat als nostres clients.
Al Grup Crèdit Andorrà desenvolupem un projecte empresarial i una gestió responsable i sostenible amb l'entorn. Al Principat d'Andorra som pioners en impulsar una política i un pla d'accions de responsabilitat social corporativa a llarg termini que ens ha permès liderar un ampli ventall d'iniciatives socials, mediambientals i econòmiques.
La Fundació Crèdit Andorrà representa el nostre compromís amb la societat. Amb una trajectòria de més de 25 anys i amb la formació com a eix vertebrador, desenvolupa una destacada activitat en els àmbits educatiu, social i cultural, que ha fet d'ella la fundació privada més important del país, tant en recursos destinats com en programes.
Posem a l'abast dels nostres clients una experiència de més de 60 anys en serveis de banca privada internacional amb un tracte de proximitat, un equip altament qualificat i una gestió basada en el rigor, la transparència i la discreció. La solidesa del Grup Crèdit Andorrà com a principal holding financer del Principat d'Andorra, reforçada amb la presència en places financeres d'Europa i Amèrica, ens permet treballar per establir amb els nostres inversors una relació a llarg termini, la qual se sustenta en la confiança com a fonament de la nostra vocació de servei.
Oferim serveis i productes de finançament, estalvi i inversió a particulars i a empreses a través de la xarxa d'oficines més àmplia d'Andorra, amb presència a tot el territori. Posem en valor el nostre compromís de servei mitjançant una aposta decidida per les noves tecnologies, amb l'obertura d'oficines automàtiques a disposició dels clients les 24 hores del dia, el servei de banca en línia e-Crèdit i el servei de banca telefònica Línia Directa Crèdit.
La Fundació Crèdit Andorrà treballa des del 1987 per contribuir al desenvolupament social i cultural del Principat d'Andorra. Al llarg de la seva trajectòria ha anat ampliant els seus àmbits d'actuació en funció de les necessitats socials de la comunitat, amb la formació com a eix vertebrador. La Fundació va iniciar el seu camí amb un programa de beques per a joves, amb la finalitat d'oferir-los la possibilitat d'accedir a estudis de postgrau en universitats d'arreu del món. Progressivament ha anat ampliant les seves línies d'acció en els àmbits de l'educació i el coneixement, el suport social, la creació i la cultura. La vocació de servei al país i el compromís de responsabilitat social del Grup Crèdit Andorrà tenen el seu reflex en el servei a les persones com a valor identitari de la Fundació Crèdit Andorrà.
El Grup Assegurador de Crèdit Andorrà és, des del 1996, un referent al Principat d'Andorra amb una oferta de productes a l'abast de particulars i empreses. Estem presents en el mercat andorrà mitjançant Crèdit Assegurances, la matriu del Grup, que ofereix una àmplia gamma de productes de vida risc i d'estalvi, i de la consultora actuarial Vincles. En la línia d’expansió internacional del Grup ens hem implantat a Espanya amb el holding ERM, des del qual oferim una gerència integral de riscos, i amb CA Life Insurance Experts, asseguradora de vida.